પતિ પરદેશ ગયો છે. સ્ત્રી ઊંચા જીવે એની વાટ જુએ છે. આંગણામાં કાગડો બોલે છે. કાગડાનું બોલવું એ એક જમાનામાં (જ્યારે ટેલિફોન બોલતા નહોતા થયા) મહેમાન આવવાનું ઈન્ડિકેશન ગણાતું. આ તો એકદમ મનગમતા મહેમાનના આવવાની વાટ જોવયા છે. રિઝર્વેશનના પ્રૉબ્લેમ ન હતા. ટ્રેન કે ફલાઈટ મોડી થવાના પ્રશ્નો નહોતા તો પણ પતિના આવવાના અણસાર દેખાતા નથી. એટલે ખિજાઈને સ્ત્રી કાગડાને ઉડાડી મૂકવા પથ્થર લેવા નીચે નમે છે. પ્રિયતમના વિરહમાં સ્ત્રી એવી તો દૂબળી થઈ ગઈ છે કે એણે પહેરેલાં અરધાં કંકણ એમ જ જમીન પર પડી જાય છે. ત્યાં સ્ત્રી એકાએક (સહસત્તિ) પ્રિયતમને આવતો જુએ છે. અને ? પ્રિયતમને જોતાં એ એટલી બધી હૃષ્ટપુષ્ટ થઈ જાય છે કે બાકીનાં અરધાં કંકણ તડાક દઈને તૂટી જાય છે !